37
 Формат на обменяните поверителни данни и ред за обмена
 1.
 Статистическата информация и метаданните, обменяни в контекста на настоящата глава, се обменят в електронна форма и се предават или качват чрез единната входна точка на Комисията (Евростат) за данни и в съответните случаи за метаданни.
 2.
 Държавите членки следва да прилагат стандартите за обмена съгласно указанията за прилагането им, съставени от Комисията (Евростат).
 (1) Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
 (2) Решение (ЕС, Евратом) 2015/443 на Комисията от 13 март 2015 г. относно сигурността в Комисията (ОВ L 72, 17.3.2015 г., стр. 41).
 (3) Решение (ЕС, Евратом) 2017/46 на Комисията от 10 януари 2017 г. относно сигурността на комуникационните и информационните системи в Европейската комисия (ОВ L 6, 11.1.2017 г., стр. 40).
 (4) Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
 (5) Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 22.11.2018 г., стр. 39).
 Допълнение
 Списък на стоките и движенията, които се изключват от европейската статистика за международната търговия със стоки
 а)
 монетарно злато;
 б)
 разплащателни средства, които са законни платежни средства и ценни книжа, включително средства, които представляват плащане за услуги като пощенски такси, данъци, потребителски такси;
 в)
 стоки за временно ползване, преди или след ползването им (напр. наемане, заемане, оперативен лизинг), при условие че са спазени всички изброени по-долу условия:
 —
 не се планира или не е била планирана или извършена преработка,
 —
 очакваната продължителност на временното ползване не е била или не е планирано да бъде повече от 24 месеца,
 —
 вътресъюзният износ/внос не трябва да бъде деклариран като вътресъюзна доставка/придобиване за целите на ДДС или не е била извършена, нито е било планирано да се извърши, промяна на собствеността за извънсъюзния износ/внос;
 г)
 стоки, движещи се между:
 —
 държава членка и нейните териториални анклави в други държави членки или нечленуващи държави, и
 —
 приемащата държава членка и териториалните анклави на други държави членки, нечленуващи държави или международни организации.
 Териториалните анклави включват посолствата, консулствата, военните бази и научните бази извън територията на изпращащата държава;
 д)
 стоки, използвани за носители на индивидуализирана информация, включително програмни продукти;
 е)
 данни и програмни продукти, свалени от интернет;
 ж)
 стоки, които се доставят безплатно и сами по себе си не са предмет на търговска сделка, при условие че движението им е с единствената цел да се подготви или съдейства за предвидена бъдеща търговска сделка чрез доказването на характеристиките на стоки или